Word Malema parlementslid? | Die Vryburger
Die opstoker en oproermaker, Julius Malema, sal sekerlik 'n sitplek in die parlement hè na die 2014 verkiesing, en kan dalk die ANC verras met 'n tiental ander radikale ondersteuners as parlementslede.
Die waarneming is gedoen deur die bekende prof. Amanda Gouws, 'n politieke ontleder, wat ook gesê het dat Malema selfs 18 parlementslede ná die Algemene Verkiesing in die parlement kan hè.
Die voorspelling is ietwat voortydig, en sal met verloop van tyd verander namate daar nader aan die verkiesing beweeg word.
Prof. Bob Mattes, die Direkteur van die Sentrum vir Navorsing in die Sosiale Wetenskappe, meen dat Cope moontlik 'n sterker kans het om te groei.
Kenners is dit egter eens dat Malema se kanse om in die parlement te kom, redelik goed is, maar dat hy van weinig waarde sal wees vir sy ondersteuners.
3 thoughts on "Word Malema parlementslid?"
Gerrie Venter November 19, 2013 at 6:57 am
Hy gaan 'n aansienlike impak op die parlement uitoefen. Die kanse is myns insiens goed dat hy die amptelike opposisie gaan vorm. Dan gaan die poppe lekker dans.
Deon November 19, 2013 at 7:51 am
Moenie verbaas wees as Malema 'n 'ongeluk' beleef voor die verkiesing nie. Hy sal te veel van 'n doring in Zuma se vlees wees en die ANC sal waarskynlik vroegtydig ingryp. So 'n ingryping kan waarskynlik die ANC nog meer stemme kos.
Persoonlik glo ek egter Volksleiers moet eerder die ANC negeer in vryheidstrategiee en 'n sowat 10% grondgebied aan wal van die Oranje Rivier identifiseer as 'Aspirasionele Kerngebied' en die saak internasionaliseer en grond aankoop vir die Volkskooperasie (natuurlike vestiging van Volksgenote in die voorkeur kern-gebied sal uiteindelik 'n kritiese massa skep). Omdat die gebied dan privaat-grond is sal die Westerse Wereld grondeienaarskap moet ondersteun in die geval (in eie belang). Kantonne buite die kerngebied kan op konfederale basis oorhoofs bestuur word deur 'n verteenwoordigende Volksraad. Die vlak/graad van selfbeskikking sal deurlopend verhoog soos momentum op tel.
Gerrie Venter November 19, 2013 at 4:34 pm
Let asb. daarop dat De Goede Hoop Trust besig is om aanvoorwerk te doen om 'n groot deel van die Noorkaap te ontwikkel as 'n Volkstaat. Kyk op hulle webwerf.